
SUOČAVANJE SA STRESOM 


Studiranje može biti uzbudljivo, ali vrlo stresno razdoblje. Kada čujemo riječ stres, 
uglavnom ju doživljavamo negativnom - kao nešto što trebamo izbjegavati, no važno je 
istaknuti kako i stres ima svoju pozitivnu ulogu. Može nam pomoći da budemo 
učinkovitiji poticanjem naše motivacije. Pozitivan je i kad nas potiče na izvršavanje 
zadataka koji nas približavaju ostvarenju naših ciljeva. Ipak, u današnjem okruženju nas 
često preplavljuje i tada učestalo u nama izaziva osjećaje sumnje, iscrpljenosti, bijesa i 
depresije. Ključ je u učinkovitom upravljanju stresom tako da nam pomaže napredovati, 
umjesto da nas zarobi. 


Vježba: Identificirajte stres 


Nacrtaj nešto što ti izaziva stres. Primjerice, posjet liječniku, novi posao, usmeni/pismeni 
ispit, upoznavanje nekog novog, preseljenje u drugi grad, svađa s nekim bliskim, ... 


Pitanja za promišljanje: 
Koliko je intenzivan stres koji osjećate zbog nacrtanog stresora? 
Na koji način se nosiš s tom stresnom situacijom? 


Koliko dugo vam ova situacija izaziva stres? 


Postoje li faktori koji utječu na doživljenu razinu stresa u ovoj situaciji? 


o Imali okolnosti koje potiču stres u toj situaciji? 


o Imali okolnosti koje umanjuju stres u ovoj situaciji i, ako da, koje okolnosti 
su vam za to potrebne? 

Što je zapravo stres? 


Stres je čovjekov odgovor na promjene u životu. 


Događaji koje najčešće doživljavamo pozitivnim promjenama (započinjanje fakulteta, 
pronalazak novog posla, započinjanje nove veze) mogu izazvati stres jednako kao događaji koje 
uobičajeno doživljavamo negativnima (gubitak posla, smrt bliske osobe). Stres može utjecati 
na nas fizički, emocionalno, kognitivno i bihevioralno. Neki uobičajeni simptomi na koje stres 
može negativno utjecati su: 


e Mišićna napetost e Razdražljivost 
e Glavobolje e Teškoće koncentriranja i dosjećanja 


e Povišen krvni tlak i ubrzano, plitko disanje © Teškoće u rješavanju uobičajenih problema 


e Anksioznost e Teškoće spavanja 

e Napetost e [racionalna ponašanja 

e Depresivnost e nedostatak fizičke koordinacije i kontrole 
e Tuga 


lako je tijekom života nužno, čak i korisno, doživljavati određenu razinu stresa, previsoka 
razina stresa može dovesti do zdravstvenih problema, teškoća u odnosima i lošeg školskog ili 
radnog učinka. Ključno je odrediti s kojim stresorima vam je ugodno i razvijati vještine 
upravljanja stresom kada zahtjeve počnemo doživljavati prevelikima. 


Istraživanja su pokazala kako samo vjerovanje da je stres štetan i opasan može imati negativne 
posljedice. Osoba koja vjeruje da je stres opasan za tjelesno zdravlje će u situaciji kada bude 
pod stresom zbog, primjerice, ispitnih rokova pomisliti 'Mogao bih se od stresa razboljeti - 
dobiti srčani ili moždani udar“ te će osjećati dodatni strah, ne samo zbog objektivne situacije 
na studiju, već i zbog svog vjerovanja da će se od toga razboljeti. Negativne interpretacije stresa 
povezane su sa snažnijim emocijama (strah, zabrinutost, panika), fiziološkim reakcijama 
(lupanje srca, znojenje, pritisak u prsima) i kognitivnim simptomima uznemirenosti (teškoće u 
koncentraciji) koji samo potvrđuju vjerovanje osobe da je stres opasan za njezino tjelesno ili 
psihičko zdravlje. Time je začarani krug zatvoren. Možemo pretpostaviti kako će ta osoba 
početi izbjegavati bilo kakve potencijalno stresne događaje, što će smanjiti kvalitetu njezinog 
života te će naučiti kako nije dovoljno snažna da se nosi sa stresom. 

Kako se mogu uspješnije suočavati sa stresom? 


Razvojem strategija suočavanja sa stresom lakše se nositi s izazovima s kojima se susrećemo u 
svakodnevnici. Evo nekoliko prijedloga kako možete pokušati utvrditi što bi za vas moglo biti 
najkorisnija strategija. 


e TJELESNE STRATEGIJE 


Osvijestite kako reagirate na stresan događaj (stresor). Obratite pažnju na to koji dijelovi vašeg 
tijela reagiraju na stres. Ukoče li vam se ramena? Stisnete li snažno čeljust? Osvještavanje naših 
reakcija na stres omogućava nam poduzimanje koraka za njihovo ublažavanje tako što, 
primjerice, nekoliko puta duboko udahnemo, opustimo svoje tijelo i zatvorimo oči kako bismo 
se usredotočili na sebe i svoje osjećaje na nekoliko minuta. Na web lokacijama poput YouTubea 
postoje mnoge vodene meditacije koje vam mogu pomoći da prepoznate fizički znakove koji 
ukazuju na doživljen u povišenu razinu stresa i usvojite načine kako umiriti svoje tijelo. 
Također, možete pronaći i mobilne aplikacije sa sličnim vježbama relaksacije (npr. Serenity). 


Spavajte dovoljno. Kada smo umorni, problemi nam se čine većima nego što uistinu jesu. 
Dovoljnom količinom sna si omogućavamo i spretnije snalaženje u zahtjevnim situacijama koje 
nam život donosi. 


Vježbajte redovito jer je to zdrav način za trošenje energije. Ako zasad ne vježbate, pokušajte 
početno u svoj raspored uvrstiti 30 minuta umjerene fizičke aktivnosti tri puta tjedno. 


Hranite se zdravo i kvalitetno. Pojedine osobe, u cilju olakšavanja suočavanja sa stresnim 
situacijama, jedu hranu bogatu ugljikohidratima i zasićenim mastima. No, takva prehrana nakon 
određenog vremena može potaknuti umor, povišenje kilograma i teškoće s održavanjem pažnje 
i koncentracije. Brinite da vaša prehrana bude uravnotežena i sadrži puno zelenog, lisnatog 
povrća, vlaknastog voća i hranjivih proteina. 


Izbjegavajte konzumaciju alkohola i drugih psihoaktivne supstance kao strategiju 
suočavanja sa stresom. Ponekad u susretu sa zahtjevnim situacijama u svakodnevnici 
pokušavamo umanjiti nemir i nelagodu nikotinom, alkoholom ili drugim supstancama. 
Međutim, ove supstance ne uklanjaju stresore i problem ostaje i dalje neriješen, a nelagodu tek 
privremeno umanjuju. 


U dogovoru s liječnikom, razmotrite potrebu uzimanja farmakoterapije. Određeni lijekovi nam 
mogu biti „prva pomoć“ u procesu uvježbavanja vještina suočavanja sa stresom te nam tada 
mogu pomoći u ublažavanju tjeskobe. No, samo uzimanje farmakoterapije nije dugoročni 
odgovor na stres. Zajedno sa stručnjakom procijenite ima li farmakoterapija smisla u vašoj 
situaciji te kako se može uklopiti u proces razvija strategija suočavanja sa stresom. 

Vježba: Upute za vježbu pravilnog disanja 


. UDAHNITE POLAKO, bez napora u trbuh tako da se on blago zaobli - Kod udaha 
polako u sebi brojite jedan, dva, tri, četiri 


. ZADRŽITE DAH (u sebi polako brojite: jedan, dva, tri, četiri) 


. IZDAHNITE POLAKO na usta (u sebi polako brojite: jedan, dva, tri, četiri) - trbuh 
se uvlači prema kralježnici 


. Nakon izdaha ponovno ZADRŽITE DAH (u sebi polako možete brojiti od 1 do 4) 
Zatim krenite ciklus ispočetka. 


Napomena: Nikada nemojte forsirati disanje. Važno je da dišete mirno, polako, bez 
napora, da vam bude ugodno. 


Počnite vježbati ovo disanje svaki dan tri puta po 5 min i svaki put kada osjećate 
tjeskobu. Vježbajte bilo gdje - kod kuće, u šetnji, u javnom prijevozu, dok slušate 
opuštajuću glazbu i slično. Kada svladate tehniku dijafragmalnog disanja, dišite na 
ovaj način u bilo kojoj situaciji jer je dijafragmalno disanje normalno pravilno disanje, 
ono poboljšava Vaše zdravlje. 


UDAH NA NOS 


IZDAH NA USTA 

e KOGNITIVNE STRATEGIJE 


Osvijestite koji su izvori vašeg stresa. - Je li to određena osoba? Određeni problem? Zbog 
čega vam ta osoba ili problem uzrokuju stres? 


Promislite što možete promijeniti u vezi s stresnom situacijom. - Što možete promijeniti u 
vezi sa stresorima kako biste se lakše nosili s njima? Ako vam određena osoba izazove stres, je 
li realno vidjeti tu osobu manje ili je uopće ne želite? Koje su posljedice toga? Ako je to 
specifična situacija, poput predavanja za važan kolegij, možete li odrediti cilj zamjene tog 
kolegija drugim koji ne uzrokuje toliko stresa? 


Odredite što možete promijeniti u načinu na koji reagirate na situaciju. Ponekad možemo 
raditi na tome da mijenjamo osjećaje koji se javljaju u stresnoj situaciji kako bismo ju učinili 
podnošljivijom. Primjerice, neki ljudi imaju tendenciju izbjegavati situacije koje im izazivaju 
nelagodu. Umjesto da ne pratite ili ne polazite predavanja koja izazivaju stres, mogli biste 
razgovarati s profesorom o stručnim izvorima koji su vam na raspolaganju kako bi olakšali 
učenje gradiva. Takav pristup može biti učinkovitiji i produktivniji način pristupanja stresoru, 
koji bi mogao postati manje značajan prolaskom vremena tijekom kojeg bismo se upoznali s 
gradivom. 


Razgovarajte o svojim problemima s bliskim prijateljima, članovima obitelji ili stručnjakom. 
Time možete osvijestiti drugo gledište, što vam može pomoći da drugačije sagledate svoju 
situaciju i omogućiti vam da se uspješnije nosite s njom. 


Mindfulness ili tzv. usredotočena svjesnost. Umjesto da stalno razmišljamo o prošlosti ili 
budućnosti nad kojima nemamo kontrolu, osvještavamo ono što imamo, a to je sadašnji 
trenutak, jedini trenutak kojeg imamo na raspolaganju. Biti usredotočen znači doći u dodir sa 
sobom i dozvoliti sebi biti u dodiru sa svojim iskustvom bilo ono ugodno ili neugodno. 
Prihvaćati stvari onakvima kakve doista jesu, bez potrebe da ih dijelimo na dobre ili loše. 


Ugodne emocije. Osobe koje tijekom stresa doživljavaju pozitivne emocije značajno češće 
koriste funkcionalne načine nošenja sa stresom kao što je, primjerice, promatranje situacije u 
pozitivnijem okviru. Usmjeravajući se na ono što je dobro u teškoj situaciji u kojoj se nalazite 
može vam otkriti vlastite snage kojih ranije niste bili svjesni, možete naučiti nešto važno o 
drugim ljudima ili vidjeti da je stresna situacija ujedno prilika za vlastiti rast i razvoj. S 
doživljavanjem pozitivnih emocija tijekom stresa također je povezano korištenje strategija 
suočavanja usmjerenih na rješavanje problema. 

Vježba: Sigurno mjesto 


Postoji mnogo načina da se odagnaju brige. Skoro svi ti načini su jako uzbudljivi kada 
si dopustimo maštati. Odlutajte u svojoj mašti na neko posebno mjesto koje odiše mirom. 


Šetajte kroz zamišljeni stari voćnjak sa stablima jabuke prekrivenim bijelim cvjetovima. 
Iznad vas su prozračno plavo nebo i oblaci, paperjasti i bijeli kao cvjetovi jabuke. U 
voćnjaku nailazite na drvo koje je samo vaše. Stavljate nogu na najnižu granu, rukama 


se hvatate za granu iznad, otiskujete se od zemlje i polako se penjete. Osjetite tvrdu koru 
drveta pod dlanovima. Sada se popnite još više, sve do svog tajnog sjedišta, skrivenog 
među granama punim cvjetova. To je sigurno mjesto, potpuno sigurno. Sjeli ste, skriveni 
među cvjetovima, kao da ste sklonjeni od cijelog svijeta. Kud god da pogledate, vidite 
samo grane i cvjetove i znate da je to vaše mjesto iz snova. 


Možete izabrati i neko drugo mjesto, stvarno ili zamišljeno, gdje u mašti možete otići 


kad god uhvatite sebe da brinete o stvarima koje su izvan vaše kontrole. 





e PONAŠAJNE STRATEGIJE 


Razvijajte učinkovite vještine upravljanja vremenom. Prelaskom iz škole na studij 
postajemo odgovorniji i sami odlučujemo kako ćemo provoditi svoje vrijeme. Ova promjena u 
početku mnogima može biti vrlo zahtjevna. Vrlo je važno poduzimati korake za uvježbavanje 
vještina učinkovitog upravljanja vremenom. Na raspolaganju su vam brojni izvori koji vam u 
tome mogu pomoći. Općenito je korisno zabilježiti eve rokove i druge važne obveze u 
kalendaru, a zatim svaki dan odrediti 3-5 zadataka na koje se trebate usredotočiti u cilju 
pravovremenog ispunjavanja rokova koji se približavaju. Neke osobe iznose kako bivaju 
najuspješnije kada rade pod pritiskom, ali to često može biti pristup koji izaziva stres. Nastojte 
si dati puno vremena za dovršavanje zadataka kako se ne biste trudili ispuniti rok u posljednjem 
trenutku i stvorili preopterećenost. 


Planirajte vrijeme za opuštanje i druženje s prijateljima. Iako je fokusiranje na akademske 
ciljeve izrazito važno, također je potrebno održavati ravnotežu u svom životu. Rad bez 
odgovarajućeg odmora i opuštanja može dovesti do sagorijevanja. Svakog dana pokušajte 
isplanirati aktivnost koja vam donosi zadovoljstvo, poput gledanja omiljene emisije ili 
večernjeg druženja s nekim prijateljima. Mnogi studenti smatraju korisnim nagraditi se nečim 
ugodnim za ispunjavanje zadataka koje su im potrebne za obavljanje u jednom danu. 


Budite realni u onome što možete postići. Važno je shvatiti koliko vremena vam je potrebno 
za obavljanje zadatak, što ponekad može potrajati i nekoliko dana. Umjesto da očekujete da 
ćete cjelokupan zadata dovršiti odjednom, možda je realnije podijeliti ga na nekoliko manjih 
zadataka raspoređenih tijekom nekoliko dana. Neki studenti imaju vrlo visoka očekivanja od 
sebe i onoga što trebaju postići ili biti u mogućnosti izvršiti. Kad ne uspiju ispuniti ta previsoka 
očekivanja, mogu se javiti osjećaj obeshrabrenosti i stres. 

Vježba: Određivanja prioriteta 


Popišite sve zadatke koje trebate izvršiti. Zatim kraj svakog upišite € 


slovo „A“, „B“ ili „C“ slijedeći ovo pravilo: 
e A“ zadaci 
o najvažniji zadaci 
o trebaju biti izvršeni u kratkom vremenskom roku (danas ili sutra) 
„B“ zadaci 
o Zadaci srednje važnosti 


o Dijelovi zadatka trebaju biti izvršeni u kraćem vremenskom 
razdoblju, no za druge dijelove imamo više vremena 


„C“ zadaci 
o Zadaci najmanje važnosti 


o Mogu nam biti vrlo zanimljivi ili laki za izvršiti, ali zapravo nam nisu 
toliko važni 


Sve zadatke označene slovom ,,A“ trebamo izvršiti prije ijednog zadatka označenog 
slovom ,,B“.! To ti može biti vrlo teško, ali je vrlo važno! Pomoći će ti da osiguraš 
da si izvršio/la zadatke koji su ti važni. 


Koristi ovu tehniku svakoga dana. Steknite naviku odvajanja kratkog vremena kako 
biste procijenili što trebate učiniti i kako biste pažljivo odlučiti s kojim redoslijedom 
trebate izvršavati zadatke. Redovnim uvježbavanjem ove tehnike, osigurat ćete 
izvršavanje najvažnijih zadataka. 

ANKSIOZNOST 


Anksioznost (tjeskoba) možemo opisati kao osjećaje zabrinutosti, strepnje , straha i/ili 
panike koji se javljaju kao posljedica naše reakcije na situaciju koju procjenjujemo 
preplavljujućom, prijetećom, nesigurnom ili neugodnom. Svi iskusimo anksioznost 
tijekom života. Ona se može javiti u različitim situacijama, ovisno o tome kako ih 
doživimo. No, postoje situacije u kojima većina osoba reagira anksioznošću, poput 
situacija životnih promjena i kriznih situacija. Anksioznost možeš doživjeti kao snažnu 
zabrinutost prije ispita, nervozu prije prezentiranja ili kao visoku razinu pobuđenosti 
kada iskusiš opasnu situaciju. 


Anksioznost je način na koji nas naše tijelo upozorava da je u određenoj situaciji, koju 
doživljavamo prijetećom ili opasnom, potrebna naša reakcija. Vrlo je korisna kad nas 
potiče da reagiramo prikladno situaciji, primjerice, motivira nas da naučimo gradivo za 
ispit, da na vrijeme izradimo i uvježbamo prezentaciju ili da se maknemo iz rizične 
situacije. 


Međutim, ona također može biti štetna, posebice ako nas preplavi i time nas spriječi da 
primjereno reagiramo ili uzrokuje neprikladne reakcije. Primjerice, može biti štetna ako 
odgodimo učiti za važan i težak ispit zbog toga što se plašimo neuspjeha ili ako se u 
romantičnom odnosu zbog straha od napuštanja jave sumnje u partnera i poticanje 
međusobnih konflikata. 


Cilj ovog teksta je da uspješno razlikujete uobičajenu anksioznost ili tjeskobu od one koja 
može zahtijevati naš rad na sebi ili uključivanje u rad sa stručnjakom. 


ŠTO LJUDI MISLE O ANKSIOZNOSTI 









==> Osjećaj 
nervoze 
Pretjerana L 
zabrinutost 
v 
STO JE STVARNO ANKSIOZNOST 
Kompulzivna ponašanja x pn Prisilne misli 
Izbjegavanje Osjećaj 


uobičajenih Ska A ugroženosti 
životnih situacija 


Pano tjelesnih simptoma | 
(npr. drhtanje, otežano X 
disanje, znojenje, 

ubrzano lupanje srca...) €a 


==» Nemogućnost 
odmora 


"=> Osjećaj gubitka kontrole 
amentalisti.stampar 

Kako prepoznati je li anksioznost korisna ili mi otežava funkcioniranje? 


Anksioznost je vrlo često intenzivna i uznemirujuća, pa je očekivano da ju želimo izbjeći ili 
ukloniti iz spektra naših osjećaja. No to nije nužno najbolji i ispravan pristup za ovladavanje 
njome. Ako taj osjećaj ignoriramo ili pokušamo ukloniti, zanemarujemo vrijedne informacije o 
našem Životu i načinima suočavanja sa stresnim i zahtjevnim situacijama. Najčešće je bolji 
pristup pokušati procijeniti u kojoj mjeri anksioznost na nas utječe — je li pretjerana i uzrokuje 
li probleme u našem životu. 


S obzirom da je anksioznost evolucijski razvijena, kao i tuga, postavlja se pitanje koliko često 
uzrokuje osobama problem. Kako bismo otkrili je li nam anksioznost postala preopterećujuća, 
korisno je postaviti samom sebi nekoliko sljedećih pitanja: 


e Osjećam li tjeskobu često tijekom dana? 
e Ograničava li me ovladavanje anksioznošću u mojim aktivnostima? 


e Jesam li dosad doživio/doživjela iskustvo paničnog napada ili snažnog napada anksioznosti 
u određenim predvidljivim situacijama? 


e Bojim li se izrazito određenih specifičnih situacija, predmeta ili bića? 
e Jesam li iskusio/iskusila akutnu anksioznost u socijalnim situacijama? 


Ako ste na neka od prethodnih pitanja odgovorili potvrdno, možda ćete imati određena pitanja 
o simptomima anksioznosti koje ste iskusili. Evo nekoliko stanja koje opisuje odnose na 
preplavljujuću anksioznost. 


Vježba: Prikaz anksioznosti 


Zamislite kako izgleda vaša anksioznost ili osjećaj tjeskobe. 

Nacrtajte zamišljenu sliku. 

Pitanja za promišljanje: 
Na koji način vaša slika ili crtež odražava vaš osjećaj anksioznosti? 
Kada je vaša anksioznost najveća? 


Koja vam iskustva i/ili događaji povećavaju razinu anksioznosti? 


Na koji ju način nastojite umanjiti kod sebe te kod drugih? 

Vrste anksioznosti 


e PANIČNI POREMEĆAJ 


Panični napadaj je razdoblje vrlo intenzivnog straha i nelagode praćeno fizičkim simptomima, 
poput znojenja, drhtanja i bolova u prsima. Također, prate ga i misaoni simptomi — strah od 
gubitka kontrole i/ili umiranja. Panični napad se može javiti zajedno s bilo kojim drugim 
anksioznim poremećajima. Ako se napadi ponavljaju, a u međuvremenu između napadaja 
brinemo hoće li se i kada dogoditi, to stanje nazivamo paničnim poremećajem. 


e SPECIFIČNA FOBIJA 


Specifična fobija je povezana s postojanim, pretjeranim i iracionalnim strahom u situacijama 
zamišljenog ili stvarnog kontakta s određenim predmetom ili situacijom. Uz strah se može javiti 
i povišen osjećaj tjeskobe, ponekad i do razine da osoba može doživjeti i panične napade u 
situacijama izloženosti predmetu ili situaciji koje se boji. Primjeri objekata specifičnih fobija 
su strahovi od određenih životinja, letenja, visine, krvi, igle. 


e SOCIJALNA FOBIJA 


Socijalna fobija se definira kao izražen i postojan strah od socijalne situacije ili izvedbe pred 
drugima. Strah od javnog nastupa jedan je od najčešćih oblika socijalne fobije. Ukratko, kod 
osobe sa socijalnom fobijom se javlja snažna akutna anksioznost kad predviđa ili doživi 
situaciju koja je izvor straha. Pritom se vrlo često javlja i snažna želja za izbjegavanjem te 
situacije. 


e GENERALIZIRANI ANKSIOZNI POREMEĆAJ (GAP) 


Osnovno obilježje GAP-a je izrazito povišena tjeskoba i briga koje se javljaju većinu dana 
tijekom razdoblja od najmanje šest mjeseci. Osoba koja ih doživljava ima poteškoća u njihovom 
kontroliranju i reguliranju. Također, mogu se javljati i simptomi nemira, umora, problema s 
koncentracijom, razdražljivosti, mišićne napetosti i nesanice. 


Tretman anksioznosti 


Ako anksioznost ometa vašu mogućnost redovnog obavljanja svakodnevnih aktivnosti ili ste 
možda ograničili svoje životne aktivnosti u cilju suočavanja s anksioznošću, razmislite o 
traženju stručne pomoći. Postoje razni visoko učinkoviti tretmani za anksioznost, uključujući 
psihoterapiju (npr. kognitivno-bihevioralna terapija) i lijekove. Ako potražite tretman, 
preporuke koje ćete dobiti ovisit će o simptomima koje doživljavate. Anksiozni poremećaji su 
izlječivi i mnogi pojedinci mogu naučiti kako se učinkovito nositi sa svojim simptomima. 


Najčešće može pomoći identificirati objekte ili situacije u čijoj zamišljenoj ili stvarnoj 
prisutnosti doživljavamo povišenu razinu anksioznosti: 


e Sto izaziva anksioznost? 


e Koje misli ili tjelesni simptomi se pojavljuju zajedno s tjeskobom? 

Koje emocije povezujemo s anksioznosti? 


Kako se nosim s anksioznosti? 


Otkrivanjem odgovora na ova pitanja, osvještavamo važnu informaciju o tjeskobi, kao i 
mogućim strategijama koje ju mogu umanjiti. Postoje i dodatne specifične promjene koje možeš 
učiniti kako bi ublažio/la simptome tjeskobe: 


Svakodnevno vježbaj ili se bavi nekom fizičkom aktivnosti (npr. šetanje, istezanje) 
Brini da imaš raznovrsnu i zdravu prehranu 

Dovoljno spavaj 

U rasporedu odvoji vrijeme za tehnike relaksacije 

Od prijatelja 1 obitelji traži emocionalnu podršku 


Definiraj realistične i dostižne ciljeve koji nisu utemeljeni na perfekcionističkim 
vrijednostima 


Prati svoj način razmišljanja o stresu te vježbaj smanjivanje količine negativnih misli; 
usmjeri se na pozitivne čimbenike u svom životu 


Otkrij aktivnosti koje te preopterećuju i pokušaj smanjiti svoju uključenost u njih ili naći 
način kako ih učiniti podnošljivijima 


Smanji ili potpuno izbjegavaj konzumiranje alkohola i droga, a ograniči i količinu 
kofeina kojeg dnevno unosiš 


Nastoj prihvatiti da postoje stvari i situacije koje su izvan tvoje kontrole 


Savjetuj se profesorom tjelesne i zdravstvene kulture ili liječnikom ako imaš 
zdravstvenih problema 


Obrati se stručnjaku za mentalno zdravlje ako nastaviš biti opterećen zbog anksioznosti 


Vježba: Vrijeme za brigu 


Odvojite svaki dan 30 minuta kada ćete se posvetiti svojoj strepnji ili brizi. Izaberite jedno 


mjesto u svom domu na kojem ćete brinuti. To može biti bilo koje mjesto. Tokom tog 


perioda prepustite se brizi intenzivno. Korisno je i zapisati sve misli koje se jave. Vodite 


računa da „vrijeme za brigu“ bude svaki dan u isto vrijeme na istom mjestu. Na ovaj način 


ćete početi brigu, ne samo vremenski već i prostorno ograničavati, te ona više neće biti 


sveprisutna. Naravno, dogodit će se i van vremena koje ste odvojili samo za brigu da se ona 

Vježba: Sigurno mjesto 


Postoji mnogo načina da se odagnaju brige. 
Skoro svi ti načini su jako uzbudljivi kada si 
dopustimo maštati. Odlutajte u svojoj mašti 























na neko posebno mjesto koje odiše mirom. 


Šetajte kroz zamišljeni stari voćnjak sa stablima jabuke prekrivenim bijelim 
cvjetovima. Iznad vas su prozračno plavo nebo i oblaci, paperjasti 1 bijeli kao cvjetovi 


jabuke. U voćnjaku nailazite na drvo koje je samo vaše. Stavljate nogu na najnižu 


granu, rukama se hvatate za granu iznad, otiskujete se od zemlje i polako se penjete. 
Osjetite tvrdu koru drveta pod dlanovima. Sada se popnite još više, sve do svog tajnog 
sjedišta, skrivenog među granama punim cvjetova. To je sigurno mjesto, potpuno 
sigurno. Sjeli ste, skriveni među cvjetovima, kao da ste sklonjeni od cijelog svijeta. 
Kud god da pogledate, vidite samo grane i cvjetove i znate da je to vaše mjesto iz snova. 


Možete izabrati i neko drugo mjesto, stvarno ili zamišljeno, gdje u mašti možete otići 
kad god uhvatite sebe da brinete o stvarima koje su izvan vaše kontrole. 





Pomoć osobi s anksioznim teškoćama 


Ako netko do koga vam je stalo osjeća simptome anksioznosti, možete mu pružiti pomoć i biti 
vrlo dragocjen izvor podrške. Tjeskoba je često praćena i emocijom srama. Stoga je korisno 
potaknuti razgovor o našoj zabrinutosti za dobrobit te osobe jer osobe tada često iskazuju ono 
što ih zaista muči. Pritom je važno da naglasite kako je vaš cilj pokazati brigu i pružiti mu 
podršku. Može biti korisno i posavjetovati sa stručnjakom za mentalno zdravlje ako se brinete 
o tome kako pristupiti i razgovarati s prijateljem. 


Savjeti za pružanje podrške osobi koja doživljava povišenu razinu anksioznosti: 
e Provjerite s osobom kakva joj podrška odgovara 


e Izbjegavajte umanjivanje simptoma tjeskobe (,,Ma nije to ništa.“, „Proći će“, ,,Brineš 
bez veze“) 


e Izbjegavajte rečenice koje bi mogle potaknuti osjećaj srama i ostaviti dojam kritiziranja 
(„Stvarno pretjeruješ“, „I ti svašta izmisliš...“, „Nije valjda da se toga bojiš“) 


e Potaknite načine suočavanja koji nisu usmjereni na izbjegavanje objekta i/ili situacije 
koji izazivaju anksioznost 


e Propitujte misli osobe koje održavaju beznadnost 

e Ne razuvjeravajte osobu da stvari nisu tako loše 


e Nastojte se ne ljutiti ako, usprkos trudu, dobijete otpor ili odbijanje od osobe 


e Potaknite osobu da se uključi u tretman stručnjaka s ciljem rada na osjećaju anksioznosti 


e Savjetujte se sa stručnjakom za mentalno zdravlje ako osobe koja doživljava 


anksioznost odbije potreban tretman. 


kako poduprijeti prijatelja 
s mentalnim poremećajima i teškoćama? 
REDOVITO PROVJERI KAKO JE 


— JAVI SE 1 — 2 PUTA TJEDNO | 
PROVJERI KAKO SE OSJEĆA 








IZBJEGAVA) 
TR OSUĐIVANJE 
— MA NIJE TO NIŠTA 
POKUŠAJ POSLUŠATI S `= TO TI JE SVE NORMALNO 
RAZUMIJEVANJEM. PONEKAD NAM 2. ` — PROĆI ĆE 
NAJVIŠE POMAŽE DA NAS NETKO — NE BRINI TOLIKO 
ČUJE, DA S€ OSJEĆAMO VOLJENO * KRENI DALJE 
| DA OSVIJESTIMO DA NISMO SAMI 
4 ODNOSI SE PREMA NJEMU/NJOJ S LJUBABLJU, 
e 


EMPATIJOM, SUOSJEĆANJEM, POŠTOVANJEM | BRIGOM 


PONUDI PODRŠKU 
JEDNOSTAVNE STVARI MOGU BITI VRLO ZAHTJEVNE ZA TU OSOBU. $ VREMENA NA VRIJEME, 
MOŽEŠ PONUDITI PODRŠKU PITAJUĆI GA: 
— IMAŠ LI NEKI ZADATAK DANAS S KOJIM TI MOGU POMOĆI? 
- ŽELIŠ U DA ODEM NEGDJE S TOBOM? 6, 
TREBAŠ LI PRIJEVOZ NEKUDA? 

ISPITNA ANKSIOZNOST 


Općenito, svi osjetimo neku razinu napetosti i tremu pred ispite ili druge važne događaje 
u životu. Mala razina treme nam može pomoći, može biti motivirajuća, ali prevelika trema 
nam može stvarati probleme- posebno ako ometa naše učenje i pripreme za ispit te učinak 
na ispitu. 


Kako se nositi s anksioznosti? 


Prvi korak je naučiti razlikovati dvije različite inačice anksioznosti. Ako je vaša anksioznost 
direktan rezultat nedostatka pripreme za ispit, smatrajte ju uobičajenom, racionalnom 
reakcijom. Ali, ukoliko ste adekvatno spremani za ispit, a svejedno vas hvata panika, 
»Zablokirate“ i/ili pretjerano reagirate, takva reakcija nije racionalna. Iako se obje inačice 
anksioznosti mogu dogoditi svakome, korisno je znati kako savladati njihove negativne učinke. 


Priprema može pomoći 


Priprema je najbolji način za smanjivanje racionalne anksioznosti. Uzmite u obzir sljedeće: 


e Izbjegavajte „kampanjsko“ učenje. Pokušati savladati gradivo cijelog semestra u 
jednom danu prije ispita je slabiji način učenja i može lako izazvati tjeskobu. Noć pred 
ispit nije vrijeme za pokušaj učenja velike količine gradiva. 

e  Kombinirajte sve informacije koje su vam ponuđene tijekom semestra (udžbenik, 
prezentacije s predavanja, seminari) kako bi savladali glavne koncepte kolegija. 

e Dok učite za ispit, pokušajte razmisliti kakva bi pitanja mogla biti na ispitu te odgovoriti 
na njih integrirajući sve informacije koje imate (udžbenik, prezentacije i bilješke s 
predavanja, dodatna literatura). 

e Ako ne možete naučiti svo gradivo prezentirano tijekom semestra, odaberite cjeline koje 
možete dobro savladati. Postavite si cilj da ćete predstaviti svoje znanje o tim cjelinama 
na ispitu. 


Promijenite svoj stav 


Promjena načina na koji gledate na samo iskustvo polaganja ispita može vam pomoći da uživate 
u učenju i poboljšate svoje rezultate. Nemojte previše važnosti davati ocjenama- one nisu odraz 
vaše vrijednosti niti predviđaju vaš budući uspjeh u karijeri. Pokušajte sljedeće: 


e Zapamtite da je najrazumnije očekivanje pokušati pokazati što više onoga što znate, na 
najbolji način na koji možete. 

e — Podsjetite se da je ispit ipak samo ispit. 

e Osmislite „plan B“ ako se dogodi da niste zadovoljni svojim rezultatom nakon ispita. 

e Izbjegavajte misliti o sebi na iracionalan, ,,sve-ili-ništa“ način. Ako, recimo, loše 
napišete ispit, to ne znači da ste bezvrijedni ili da nećete uspjeti ostvariti svoje životne 
ciljeve. Nagradite se poslije ispita- odlaskom u kino, druženjem s prijateljima, hranom 
koju volite. 

Ne zaboravite osnove 


Studenti često, dok se pripremaju za ispit, zapostave svoje osnovne biološke, emocionalne i 
socijalne potrebe. Da bi mogli dati sve od sebe, trebate se posvetiti i ovim potrebama. Vi ste 
cjelovita osoba- ne samo netko tko polaže ispit. Prisjetite se: 


Održavajte svoje navike spavanja, (zdrave) prehrane, tjelesne aktivnosti. Nastavite 
pohađati svoje rekreativne i društvene aktivnosti. Sve to pridonosi vašem 
emocionalnom i tjelesnom dobrostanju i može utjecati na količinu/razinu tjeskobe koju 
ćete doživjeti. 

Prilagodite brzinu/tempo učenja, neka bude umjeren. Uzmite pauzu kada vam je 
potrebna. 

Dobro se naspavajte noć pred ispit. Ako ste iscrpljeni, nećete moći funkcionirati najbolje 
što možete. 

Jednom kad se osjetite spremnima za ispit, uradite nešto opuštajuće u čemu uživate. 


Na dan ispita 


Kako bi mogli dati sve od sebe na ispitu preporučamo sljedeće: 


Započnite svoj dan s umjerenim doručkom te izbjegavajte kavu ukoliko vam kofein 
izaziva uznemirenost (tzv. ,kofeinska trema"). Čak i ljudi koji inače dobro podnose 
kofein se mogu osjećati slabo i nervozno kad ga konzumiraju na dan ispita. 

Pokušajte raditi nešto opuštajuće sat vremena prije ispita- opsesivno ponavljanje pred 
ispit može zasjeniti vaše znanje o općenitim pojmovima iz tog kolegija. 

Planirajte dolazak na mjesto polaganja ispita ranije- tako ćete se moći opustiti te ćete 
imati vremena odabrati mjesto na kojem ćete sjediti- dalje od vrata, prozora i ostalih 
potencijalnih distrakcija. 

Izbjegnite kolege koji imaju tendenciju da vam stvaraju anksioznost i uznemiruju vas. 
Ako vam čekanje da ispit počne stvara tjeskobu, distraktirajte se čitanjem časopisa, 
novina ili slično. 


Tijekom ispita > Osnovne strategije 


Prije nego krenete zapisivati odgovore na pitanja u ispitu, uzmite si par minuta i uradite 
sljedeće: 


Prvo pregledajte cijeli ispit pa dvaput pročitajte upute. Pokušajte razmišljati o ispitu kao 
o prilici da pokažete profesoru što znate; tada počnite s organizacijom vremena na 
efikasan način. Prvo riješite najlakša pitanja. 

Za esejska pitanja složite koncept odgovora, a zatim zapišite odgovor sažetim 
rečenicama. Ovo će vam pomoći da izbjegnete zbrku i ponavljanje istih rečenica što 
može iritirati osobu koja ispravlja ispite. Za pitanja na nadopunjavanje pišite samo ono 
što se od vas traži- kratko i jasno. Ako imate poteškoća s pojmom koji traži pisani 
odgovor, pokažite najviše znanja što možete. Ukoliko ne baratate dobro s 
terminologijom, pokažite što znate koristeći se vlastitim riječima. 

Za pitanja višestrukog izbora prvo pročitajte sve ponuđene odgovore, a zatim 
eliminirajte one najočitije krive. Niste sigurni u točan odgovor? Oslonite se na svoj prvi 
dojam te nastavite dalje s ispitom. Obratite pažnju na tipične trik-riječi kao što je 
„uvijek“, „jedino“ i „većinom“. 

Nemojte brzati kroz test. Nosite sat i često ga provjeravajte kako bi se informirali i 
uskladili vrijeme rješavanja ispita. Ako se čini da nećete uspjeti dovršiti test u zadanom 
vremenu, koncentrirajte se na ona pitanja na koja ste sigurni da možete dobro 
odgovoriti. Svoje odgovore provjeravajte samo ako vam je ostalo dovoljno (dodatnog) 
vremena do završetka ispita- i samo ako niste jako tjeskobni. 


Tijekom ispita > Regulacija anksioznosti 


Suzbijte višak tjeskobe na bilo koji od sljedećih načina: 


Recite samom/samoj sebi: ,,Tjeskoban/tjeskobna mogu biti i poslije, sad je vrijeme za 
napisati ispit.“ 

Usmjerite se na svoje odgovore na pitanja, a ne na ocjenu, posljedice ili uspjeh drugih. 
Zamijenite negativne misli s onim produktivnijima, primjerice „Ne moram biti 
savršen/a.“ 

Opustite svoje mišiće (čeljust, ramena, ruke, noge); udahnite duboko i polako nekoliko 
puta te nastojte zadržati pozitivan stav. 

Ako je dopušteno, otiđite do toaleta ili popijte neki napitak (vodu, čaj). 

Postavite pitanje profesoru, ako vam nešto nije jasno. 

Na trenutak se podsjetite na nagradu koju ste sebi obećali poslije ispita. 


Poslije ispita 


Bez obzira jeste li dobro riješili ispit ili ne, svakako se nagradite onim što ste si obećali- i 
uživajte u tome! 


Pokušajte se ne zadržavati na mislima o tome koje ste pogreške možda napravili u ispitu. 


Nemojte odmah početi učiti za drugi ispit. Prepustite se nekoj opuštajućoj aktivnosti na neko 
vrijeme. 

PANIČNI NAPADAJI 


Panični napadaj je iznenadan i vrlo intenzivan nalet tjeskobe i straha koji uzrokuje 
tjelesne i misaone simptome. Doživljena razina straha je iracionalno visoka i 
neproporcionalna okolnostima ili događaju koji su prethodili samom napadu. Svatko 
može doživjeti napad panike, no kada su napadaji ponavljajući i česti oni mogu biti znak 
poremećaja mentalnog zdravlja koji zahtijeva stručnu pomoć. 


Panični poremećaj se naziva i „strah od straha“ jer osobe koje imaju simptome paničnog 
poremećaja uvjerene su kako s njima nešto ozbiljno nije u redu. Strah je normalna pojava 
i kada smo u stvarnoj opasnosti služi kao signal našem mozgu da smo u opasnosti da se 
možemo od nje zaštiti. Simptomi straha (lupanje srca, ubrzano disanje i dr.) služe tome 
da nas napune energijom za borbu protiv opasnosti (reakcija bijeg ili borba). Npr. srce 
ubrzano lupa kako bi pumpalo više krvi koja nosi kisik, a on nam daje energiju za trčanje 
ili borbu u opasnosti. To je prirodni odgovor našeg tijela na opasnost i tako je već 
milijunima godina. 


Koji su simptomi napadaja panike? 


Tjelesni simptomi napada panike su najčešće: 


e Ubrzano disanje, kratkoća daha 

e Pojačano znojenje, drhtanje 

e Ubrzan rad srca, palpitacije 

e Mučnina, vrtoglavica 

e Trnci, obamrlost osjetila 

* Osjećaj vrućine ili groznice 

e Pojačana aktivnost probavnog 
sustava 

e Pojačan nagon za mokrenjem 

Misaoni simptomi napadaja panike su, pored već spomenutog intenzivnog straha, najčešće: 


e Osjećaj gubitka kontrole 

e Strah od neposredne opasnosti 

e Snažna želja za bijegom ili izbjegavanjem takvih situacija 
* Osjećaj derealizacije („izlazak iz tijela“) 

e Strah „da će se poludjeti“ 


Navedeni tjelesni simptomi jako su slični simptomima srčanog udara, stoga često izazivaju i 
strah od smrti. Simptomi se javljaju iznenada te se mogu razviti iz tjeskobnog, ali i iz mirnog 
stanja. Ne doživljavaju ni svi ljudi iste simptome, niti napadaji panike nužno sadrže sve 
navedene simptome. Trajanje paničnog napadaja je oko 5 do 20 minuta, pri čemu napadaj svoj 
vrhunac doseže najčešće nakon 10 minuta. Napadaj se može javiti i do nekoliko puta u razdoblju 
od nekoliko sati, kod nekih ljudi javlja se svaki dan ili jednom tjedno. Osobe koje često 
doživljavaju napadaje panike, obično nauče prepoznati situacije koje pokreću napadaje i nauče 
biti spremni na njih. 


Ono što je karakteristično za napadaje panike je da su unutrašnje manifestacije (ono što osoba 
osjeća) burnije nego što se može izvana opažati. Dakle, osoba koja doživljava napadaj panike, 
promatraču može izgledati malo uplašeno, no često osoba i izbjegava situacije koje mogu 
izazvati napadaj panike. 


Što uzrokuje napadaje panike? 


Ne zna se jasan uzrok napadaja panike, ali postoje različite teorije uključujući kemijski 
disbalans u mozgu i genetsko nasljeđe. Okidači za panične napadaje mogu biti različite situacije 
i stanja kao što je poremećaj raspoloženja, anksiozni poremećaj, ekstremni stresni period koji 
dugo traje, tjelesni zdravstveni problem kao što su kardiovaskularna stanja, ali i pretjerana 
konzumacija alkohola, nikotina ili kofeina, kao i nuspojava nekih droga. 


Kad se javljaju panični napadaji? 


Prvi panični napadaj obično se javlja u nekom stresnom razdoblju. Adolescencija, posebice rane 
dvadesete godine života, često su vrijeme javljanja prvog napadaja, kad se osoba suočava sa 
stresorima vezanim za preuzimanje uloge odrasle osobe. Polazak na studij, selidba u novi grad, 
učenje za ispite, pad važnih ispita ili gubitak godine studija, kao i kasnije situacije pronalaženja 
(ili nepronalaženja) zaposlenja, partnera/partnerice, to su sve razdoblja u kojima su prisutni 
stresori koji mogu utjecati na pojavu prvog napadaja panike. Dobro je imati na umu da 
separacija od obitelji/roditelja ili prošlog načina života često izaziva tjeskobu, anksioznost te 
može biti u podlozi napadaja panike. Kad je osoba pod stresom, neke tjelesne senzacije se 
pojačavaju (poteškoće s disanjem, znojenje, lupanje srca), a sve te senzacije osoba može krivo 
protumačiti kao znakove da će se dogoditi neki katastrofalni ishod (npr. srčani udar). Kao 
rezultat ,,osluškivanja“ i fokusiranja na tjelesne senzacije (koje uobičajeno postoje u svakom 

organizmu), osoba osjeća pojačane senzacije i brine se. Takvo uzbuđenja može biti okidač za 
daljnje pogrešne i katastrofične interpretacije (tzv. lažni alarm) koje signaliziraju da dolazi 
opasnost kad je zapravo nema. Kao rezultat svega navedenog može nastati panični napadaj. 


Kao posljedicu, osoba može razviti tzv. anticipatornu anksioznost (iščekivanje opasnosti) - 
strah da će ponovno doživjeti napadaj panike. Često osobe počinju izbjegavati situacije u 
kojima bi se taj napadaj mogao dogoditi, osobito ako bi iz tih situacija/mjesta bilo otežano otići 
ukoliko se nešto dogodi, ili gdje pomoć ne bi mogla stići na vrijeme (npr. tramvaj, studentska 
menza). Počinju se isto tako usmjeravati na unutarnje senzacije i puno o njima razmišljaju: 
„Moje srce lupa — dobit ću infarkt“ ili „Osjećam slabost i vrtoglavicu — srušit ću se.“. Mnogi 
pojedinci s paničnim poremećajem doživljavaju paniku kada spavaju. Mnogi pojedinci koji 
imaju panični poremećaj doživljavaju i agorafobiju. To je osjećaj straha od mjesta ili situacija 
iz kojih se može teško pobjeći ako se dobije napad panike (npr. „Mogao bi dobiti napad panike 
ako uđem u tramvaj i onda ne mogu pobjeći“). 


lako izbjegavanje i bijeg iz tih situacija kao strategije mogu pomoći, pojedinci s paničnim 
poremećajem i agorafobijom i dalje brinu. Njihov svijet postaje sve manji i manji zbog njihovog 
izbjegavanja, aova ponašanja zapravo jačaju pojedinčeva vjerovanja da je u opasnosti i da treba 
zaštitu. 


Unutrašnji ili vanjski podražaji 


percpirana prijetnja 


"a. 


POGREŠNA iL, TJELESNI/MISAONI 
INTERPRETACIJA SIMPTOMI 


Slika 1 Shema napadaja panike 


IZBJEGAVANJE/SIGURNA 
PONASANJA 


Kako si pomoći? 


Opuštanje, opuštanje, opuštanje! 

U situacijama tjeskobe i napetosti, jako je važno moći se opustiti. Nekad vam to 
može uspjeti distrakcijom — odvraćanjem pažnje (npr. gledanjem serija, filmova, 
slušanjem glazbe, čitanjem knjige), ali nekad može biti teško usmjeriti pažnju na 
takav sadržaj ako osjećamo kako nam srce ,,divljački“ kuca. U tom slučaju dobro je 
pokušati se fokusirati na nešto drugo, primjerice disanje, kao što je predloženo u 
sljedećoj točki. 

Ono što dokazano pomaže u opuštanju je tehnika trbušnog disanja. Prvo trebate 
savladati polagano dijafragmalno disanje. Najbolje je da započnete vježbati disanje 
u ležećem položaju. Pri tom, jednu ruku stavite ispod rebranog luka, a drugu na 
gornji dio prsnog koša. Dok radite vježbe disanja neka tijelo bude opušteno. 
Prilikom udisaja širimo donji dio prsnog koša i spuštamo dijafragmu, a pritom se 
trbuh blago zaobli te se ruka, koju držite ispod rebranog luka, pomiče prema gore. 
Druga ruka, koju držite na prsnom košu, treba ostati nepomična. Prilikom izdaha, 
trbuh se uvlači prema kralježnici. 


Kad ste savladali dijafragmalno disanje možete pokušati tehniku disanja 4x4, kao 
što je prikazano u shemi. 

Ovakvo disanje se preporuča vježbati svaki dan 3 puta po 5 minuta, ali možete ovu 
tehniku ponavljati i svaki put kada osjetite tjeskobu. 


UDAH NA NOS 


zadrži 
IzIpez 





IZDAH NA USTA 


Slika 2 Shema 4x4 za trbušno disanje 


. UDAHNITE POLAKO, bez napora (trbuh će se blago zaobliti) — kod udaha polako u 
sebi brojite jedan, dva, tri, četiri ili polako izgovarajte u sebi dvadeset i jedan 
ZADRŽITE DAH (u sebi polako brojite: jedan, dva, tri, četiri ili polako izgovarajte 
dvadeset i dva) 

IZDAHNITE POLAKO, možete na usta (u sebi polako brojite: jedan, dva, tri, četiri ili 
polako izgovarajte dvadeset i tri)- trbuh se uvlači prema kralježnici 

4. Nakon izdaha ponovno ZADRŽITE DAH (u sebi polako možete brojiti jedan dva ili 1 
do 4 ili polako izgovarajte dvadeset i četiri) 


NAKON TOGA PONOVNO KREĆE NOVI CIKLUS DISANJA. 

Tablica 1. Kognitivne intervencije za napadaje panike 


KOGNITIVNE INTERVENCIJE ZA NAPADAJ PANIKE: 


Postavite sami sebi ova pitanja i odgovorite na njih. 





Što je najgore što se može dogoditi? 





Koliko se puta to dosada dogodilo? 











Koliko se puta nije dogodilo? 











Koliko je vjerojatno da će se dogoditi najgore? 





Što je najrealnije da će se dogoditi? 








Što možete učiniti da preuzmete kontrolu? 








Potražiti stručnu pomoć 


e Ukoliko se panični napadaji ponavljaju, ukoliko ste primijetili da izbjegavate određene 
situacije i mjesta, ukoliko izbjegavate izlazak iz kuće, svakako bi bilo korisno potražiti 
stručnu pomoć. 


Korisni brojevi 


Služba za mentalno zdravlje i prevenciju ovisnosti NZJZ „dr. Andrija Štampar“ 
Remetinečki gaj 14, telefon 01/3830-088 
Heinzelova ulica 62 A, Centar za zdravlje mladih, telefon 01/6468-330 

TEŠKOĆE SA SPAVANJEM 


Spavanje igra ključnu ulogu u održavanju našeg zdravlja, sposobnosti fokusiranja 1 
raspoloženja. Studentima je spavanje obično prva stvar koju žrtvuju kad imaju više obveza nego 
slobodnog vremena. Nekima manjak sna i spavanja postaje nešto čime se hvale - kao da 
nedovoljno spavanje znači da su posvećeniji studiranju 1 zaslužuju više uspjeha. Ali, biti 
odmoran je zapravo ključ vašeg uspjeha u studentskim danima. Prema istraživanjima koje je 
provela National Sleep Foundation, nedovoljno spavanje, odnosno deprivacija sna, može 
negativno utjecati na vašu sposobnost koncentracije, pamćenja i rješavanje problema. Ova 
brošura naglašava zašto je san važan i donosi neke preporuke kako osigurati bolje spavanje. 










briga o 
dnevnim 
efektima 


«> 


















briga zbog neuspijeli 

neprospavea pokušaji 
oći rješavanja 
insomnije 


nemogućnost 
usnivanja 

Zašto je spavanje važno 


Stručnjaci preporučuju 7 do 9 sati sna svaku noć mlađim odraslim (18-25 godina) i odraslim 
osobama (26-64 godine). Međutim, istraživanja u SAD-u pronalaze da najmanje 30% odraslih 
u SAD-u spava manje od 6 sati. Ovaj nalaz je zabrinjavajući jer je spavanje od esencijalne 
važnosti za pravilan rad mozga. Kada spavate, vaš mozak konsolidira tragove u pamćenju za 
taj dan i kategorizira ih da bi kasnije mogli doći do tih informacija, odnosno dosjetiti ih se. 
Kada ne spavate, vaš mozak nema kada to uraditi pa je i teže dosjetiti i zadržati informacije u 
pamćenju. 


Također, deprivacija sna utječe na vašu pozornost i brzinu reagiranja. Jedna studija iz 2000. 
godine objavljena u Journal of Occupational and Environmental Medicine je pronašla da nakon 
17 do 19 sati bez sna, sudionici su pozorni i reagiraju brzinom kao da imaju 0.05 promila 
alkohola u krvi. Kako se period bez sna produžava, njihov učinak bio je jednak onome kod 
osoba s 0.1 promila alkohola u krvi, što se smatra količinom promila kod koje je zabranjeno 
upravljati vozilom. 


Spavanje je ključno jer pomaže u regulaciji emocija. Kada ne spavate dovoljno narušena je 
sposobnost suočavanja sa svakodnevnim problemima i slaganja s drugim osobama. Kada ste 
bili mali, vjerojatno su vas odrasli poticali da spavate tijekom dana jer su neispavana djeca često 
,čangrizava“. Slično vrijedi i za odrasle. Iako se nadamo da nemate ispade bijesa jer cimer nije 
oprao suđe, teže je nositi se sa svakodnevnim stresorima i odgovoriti na njih prikladno ako niste 
spavali. Postoji snažna veza između depresije i deprivacije sna. Istraživanja su pronašla da oni 
koji su deprivirani snom imaju 5 puta veće šanse razviti depresiju nego osobe koje dovoljno 
spavaju. 


Tijekom vremena, deprivacija sna može uzrokovati 1 tjelesne probleme. Istraživanja pronalaze 
da razina hormona koji reguliraju apetit opada kada ne spavamo dovoljno. To znači da osobe 
koje manje spavaju imaju tendenciju jesti više nego što bi jeli kad bi bili dobro naspavani i 
odmorni, te osjećaju veću žudnju za visokokaloričnom hranom - mastima i ugljikohidratima. 
Ovo može dovesti do pretilosti koja povećava rizik od kardiovaskularnih bolesti i dijabetesa. 


Savjeti za bolje spavanje 


Neka vam spavanje bude prioritet. Možda svi oko vas uče cijelu noć, kao da je to sastavni 
dio studiranja, ali važno je da se uspijete organizirati tako da sve obavite u „pristojno“ vrijeme 
kako bi se mogli i odmoriti. 


Održavajte konzistentan raspored spavanja. Odlazak na spavanje i buđenje u isto vrijeme 
svaki dan pomaže tijelu da razvije obrazac spavanja i budnosti. Neki ljudi misle da mogu 
iskoristiti vikende kako bi „nadoknadili“ spavanje, ali to ne funkcionira tako. 

Nabavite čepiće za uši i masku za spavanje. Ljudi oko vas možda neće uvijek imati obzira za 
vaše spavanje. Držite čepiće i masku blizu kreveta ako bude potrebe za njima. 


Smanjite unos kofeina. Mnogi od nas oslanjaju se na kofein kako bi se probudili i „izgurali“ 
dan, ali ako vam je teško zaspati navečer, jedan od uzroka može biti i kasno ispijanje kave ili 
energetskih pića. Pokušajte ne konzumirati kofeinska pića i napitke u popodnevnim satima i 
navečer. 


Ugasite plavo svjetlo. Mobilni telefoni i tableti emitiraju plavo svjetlo koje stimulira mozak, 
zbog čega nam može biti teško zaspati. Podesite postavke svojih uređaja da filtriraju plavo 
svjetlo nakon određenog vremena ili, još bolje, odložite svoje uređaje iz ruku sat ili dva prije 
odlaska na spavanje. 


Izbjegavajte alkohol prije spavanja. Iako je točno da je alkohol depresor živčanog sustava i 
da nam može pomoći da se smirimo, utječe na našu sposobnost da dostignemo faze dubokog 
sna. 


Vježbajte ranije u danu. Ukoliko vježbate netom prije odlaska u krevet, povećava se broj 
otkucaja srca i može vam biti teško zaspati. Vježbajte ujutro ili rano poslijepodne kako bi vaše 
tijelo imalo dovoljno vremena za povratak na razinu aktivacije kao 1 prije tjelovježbe prije nego 
je vrijeme za odmor. 


Zapišite. Ako vam je teško pratiti svoju „to-do“ listu, uzmite par minuta u danu kako bi 
napravili popis onoga što taj dan morate obaviti tako da možete prestati misliti o tome i usmjeriti 
se na spavanje. Ili, ako vas brige 1 stres drže budnima, vođenje dnevnika vam može pomoći oko 
razumijevanja vaših osjećaja i oko odluke kako se želite pozabaviti onim što vam izaziva 
tjeskobu. 


Koristite meditaciju i tehnike disanja kako bi lakše zaspali. Nije tajna da kada ste pod 
stresom ili tjeskobni može biti teško zaspati. Vježbe poput mindfullnes-a i meditacije mogu 
pomoći da otpustite ono što vam uzrokuje stres. Postoji mnogo super video isječaka za 
opuštanje i meditaciju na YouTube kanalu. Pronađite neki koji vam odgovara. 


Stvorite opuštajuću rutinu za odlazak na spavanje. Ako svaku večer radite iste stvari, to 
može pomoći signalizirati vašem tijelu da je vrijeme odlaska na spavanje. Bavite se opuštajućim 
aktivnostima kao što je topla kupka, istezanje, čitanje u tišini, slušanje opuštajuće glazbe ili 
popijte šalicu toplog čaja. Ako imate konzistentnu rutinu pred odlazak na spavanje, može vam 
pomoći da se sjetite obaviti obveze vezane za vaše zdravlje kao što je pranje zubi, čišćenje zubi 
zubnim koncem ili uzimanje prepisanih lijekova. 


Ustanite i pokušajte ponovo. Ako vam je teško zaspati, ustanite i radite nešto drugo u tišini, 
kao što je čitanje knjige, oko 20 minuta. Nastojte upaliti samo neophodno svjetlo (recimo noćnu 
lampu) da ne stimulira dodatno vaš mozak, a nakon 20 minuta pokušajte opet zaspati. 


II < nastavni ZAVOD ZA 


If o H Avo ZDRAVSTVO ` ni F : : 
> II DR. ANDRIJA ŠTAMPAR Služba za mentalno zdravlje i prevenciju ovisnosti 


Pog s a vr“ Centar za zaštitu mentalnog zdravlja djece i mladih 


Tablete za spavanje nisu dugoročno rješenje. Iako postoje i u slobodnoj prodaji, često samo 
„prekriju“ simptome nesanice i ne pomažu vašem tijelu da dostigne duboke faze sna. Često 
nakon što se probudite se i dalje osjećate umorno. Bolje je riješiti nesanicu u njenom korijenu, 
nego pribjegavati ovim brzim rješenjima. 


Priprema za spavanje 


Vrijeme a 
ua Planirani raspored 
(prosječno) 


Završavanje dnevnih aktivnosti (kućanski poslovi, 
19:45 - 20:30 posao) 


20:30 — 22:00 Završavanje ostalih aktivnosti 


Posao i aktivnosti su gotove 


22-23:15 Vrijeme za relaksaciju (čitanje, TV, vježbe 
relaksacije... 
23:15 Rutina prije odlaska u krevet (kupanje, pidžama... ) 


Odlazak u krevet 


zoo Vježbe relaksacije 


Izgubljeno spavanje treba nadoknaditi. 





S godinama ljudi trebaju manje sna. 





Što više spavamo, to se bolje osjećamo idući dan. 





Duboko spavanje ne postoji. 





Drijemanje treba izbjegavati. 





Neki ljudi jednostavno mogu bez spavanja. 











II e NASTAVNI ZAVOD ZA 


o [JAVNO ZDRAVSTVO : P. PERE : 
a DR. ANDRIJA ŠTAMPAR Služba za mentalno zdravlje i prevenciju ovisnosti 


Stvaramo zdraviu Buducnost Centar za zaštitu mentalnog zdravlja djece i mladih 


Kada potražiti pomoć 


Postoji nekoliko medicinskih stanja koja mogu utjecati na kvalitetu sna, ali sva su izlječiva. 
Neki od češćih poremećaja spavanja su nesanica (poteškoće usnivanja i održavanja sna), apneja 
(zastoji u disanju tijekom spavanja) i narkolepsija (ekscesivna pospanost tijekom dana). Ako 
primijetite nešto od navedenog, potražite liječničku pomoć. 


e Konzistentno vam treba više od pola sata da bi zaspali noću. 

e Više puta tijekom noći se budite. 

e Osjećate se pospano tijekom dana i zaspite u neprimjereno vrijeme npr. tijekom 
predavanja ili dok čekate u autu da se upali zeleno na semaforu. 

e Glasno hrkanje, uzdisanje ili zvuci gušenja tijekom spavanja. 

e Ako imate osjećaj trnaca u nogama ili rukama dok pokušavate zaspati. 

e Ako osjećate da se ne možete pomaknuti ili da ste paralizirani čim se probudite. 


Važno je naglasiti da postoji i previše spavanja. Ako konzistentno spavate duže od 10 sati po 
noći, to može biti znak nekoliko zdravstvenih problema. Iz perspektive mentalnog zdravlja, 
osobe s poremećajima raspoloženja mogu biti često umorne i žele puno spavati. Ako mislite da 
previše spavate, dobro je konzultirati se sa svojim liječnikom kako biste provjerili je li sve u 
redu. Ako mislite da je pretjerano spavanje povezano s vašim raspoloženjem, obratite se 
stručnjaku mentalnog zdravlja ili savjetovatelju na fakultetu kako biste saznali kako reagirati 1 
kome se dalje obratiti. 


Vježba: Kognitivno-bihevioralni tretman nesanice 
Kontrola stimulusa: 


Idite u krevet samo kad ste pospani. 
Koristite krevet i spavaću sobu samo za spavanje, tjelesnu i emocionalnu bliskost. 
Ako u roku 20-30 minuta ne možete zaspati, ustanite iz kreveta i idite u drugu sobu 


dok ponovno ne postanete pospani. (Ponovite prema potrebi.) Važno je imati na umu 
da gledanje na sat također može ojačati nesanicu pa je najbolje procijeniti vrijeme ili 
pretpostaviti, nakon frustracije i budnosti, da je vrijeme za izlazak iz kreveta bez 


gledanja na sat. 

Održavajte redovito vrijeme buđenja, čak i vikendom, bez obzira na kvalitetu spavanja 
prethodne noći. 

Izbjegavajte dnevno spavanje. 





mm @ NASTAVNI ZAVOD ZA 

ga DR. ANDRIJA ŠTAMPAR Služba za mentalno zdravlje i prevenciju ovisnosti 


og m m vr“ Centar za zaštitu mentalnog zdravlja djece i mladih 


Pravilo pospanosti 
Znakovi pospanosti: 
e Umomne oči 


swepe 


e Nekontrolirane reakcije kimanja glavom 
e Manjak energije 
e Zijevanje 


Ići u krevet kada se osjeti pospanost, a ne jer je „vrijeme“ za spavanje. 


Vježba: Kognitivno-bihevioralni tretman nesanice 
Restrikcija spavanja: 


Odredite ukupno prosječno vrijeme spavanja (UPVS) pojedinca po noći (to se 
može izračunati iz dnevnika spavanja ispunjenog tijekom posljednjeg tjedna, ako 
je relativno reprezentativan za rutinu osobe). 

Ograničite vrijeme spavanja svake noći u krevetu na UPVS. 

Uspostavite fiksno vrijeme za vrijeme spavanja, ovisno o željenom vremenu 


budnosti, i ne dopustite spavanje izvan prostora spavanja. (Nemojte, međutim, 


smanjiti vrijeme provedeno u krevetu na manje od 5,5 sati po noći jer to može 
dovesti do neusklađenosti s terapijom ograničenja spavanja.) 

Pratite učinkovitost dnevnog spavanja, koja se izračunava tako da se ukupno 
vrijeme spavanja /vrijeme provedeno u krevetu pomnoži sa 100. 

Produljite vrijeme provedeno u krevetu za 15 minuta kada tjedni prosječni učinak 
spavanja prijeđe 90%. Smanjite vrijeme provedeno u krevetu za 15 minuta kada 
tjedna prosječna učinkovitost spavanja padne ispod 80%. 





